КРИТЕРИЈУМИ
ОЦЕЊИВАЊА 3. РАЗРЕДА

Критеријуми оцењивања су усклађени са изменама у Правилником о оцењивању ученика у основном образовању и васпитању, „Службени гласник РС”, бр. 10/24 од 9. фебруара 2024. године.
Оцењивање је дефинисано као саставни део процеса наставе и учења, којим се обезбеђује стално праћење остваривања прописаних исхода и стандарда постигнућа ученика, а за ученике са сметњама у развоју и инвалидитетом прилагођених циљева, садржаја и исхода у савладавању индивидуалног образовног плана.
 	Исходи су дефинисани као функционално знање ученика, тако да показују шта ће ученик бити у стању да учини, предузме, изведе, обави захваљујући знањима, ставовима и вештинама. 

ПРАЋЕЊЕ И ВРЕДНОВАЊЕ НАСТАВЕ И УЧЕЊА
 
Праћење напредовања и оцењивање постигнућа ученика је формативно и сумативно и реализује се у складу са Правилником о оцењивању ученика у освновном образовању и васпитању („Службени гласник РС”, бр. 10/24 од 9. фебруара 2024. године). Процес праћења и вредновања једног ученика треба започети иницијалном проценом нивоа на коме се ученик налази. Наставник током процеса наставе и учења континуирано и на примерен начин указује ученику на квалитет његовог постигнућа тако што ће повратна информација бити прилагођена, довољно јасна и информативна како би имала улогу подстицајне повратне информације. Свака активност је добра прилика за процену напредовања и давање повратне информације, а ученике треба оспособљавати и охрабривати да процењују сопствени напредак у остваривању исхода предмета, као и напредак других ученика.
 
 ПРИНЦИПИ ОЦЕЊИВАЊА
(Правилник о оцењивању ученика у освновном образовању и васпитању „Службени гласник РС”, бр. 10/24 од 9. фебруара 2024. године)
Оцењивање је саставни део процеса наставе и учења којим се обезбеђује стално праћење остваривања прописаних исхода и стандарда постигнућа ученика, а за ученике са сметњама у развоју и инвалидитетом прилагођених циљева, садржаја и исхода у савладавању индивидуалног образовног плана.
Оцењивање је континуирана педагошка активност која позитивно утврђује однос према учењу и знању и подстиче мотивацију за учење.
Оцењивањем се ученик оспособљава за објективну процену сопствених постигнућа и постигнућа других ученика, за постављање личних циљева током процеса учења, развија се систем вредности и обезбеђује се поштовање општих принципа система образовања и васпитања утврђених законом којим се уређују основе система образовања и васпитања (у даљем тексту: Закон).
Принципи оцењивања, у смислу овог правилника, јесу:
1) објективност у оцењивању према утврђеним критеријумима;
2) релевантност оцењивања;
3) коришћење разноврсних техника и метода оцењивања;
4) правичност у оцењивању;
5) редовност и благовременост у оцењивању;
6) оцењивање без дискриминације и издвајања по било ком основу;
7) уважавање индивидуалних разлика, потреба, узраста, претходних постигнућа
   ученика и тренутних услова у којима се оцењивање одвија.
 
   Ученик се оцењује најмање четири пута у полугодишту, а ако је недељни фонд часова обавезног предмета, изборног програма и активности један час најмање два пута у полугодишту.
 
КРИТЕРИЈУМИ БРОЈЧАНОГ ОЦЕЊИВАЊА 
 (Правилник о оцењивању ученика у освновном образовању и васпитању „Службени гласник РС”, бр. 10/24 од 9. фебруара 2024. године)
 Ученик се оцењује бројчано из обавезних предмета и изборног програма други страни језик, у складу са законом и овим правилником.
Бројчана оцена из обавезних предмета и изборног програма други страни језик, у току школске године утврђује се на основу следећих критеријума: оствареност исхода, самосталност и ангажовање ученика.
Оцену одличан (5) добија ученик који:
− у потпуности показује способност трансформације знања и примене у новим
   ситуацијама;
− лако лoгички пoвeзуje чињeницe и пojмoвe;
− самостално изводи закључке који се заснивају на подацима;
− решава проблеме на нивоу стваралачког мишљења и у потпуности критички
   рaсуђуje;
− показује изузетну самосталност уз изузетно висок степен активности и ангажовања.
 
Оцену врло добар (4) добија ученик који:
− у великој мери показује способност примене знања и лoгички пoвeзуje чињeницe и
   пojмoвe;
− самостално изводи закључке који се заснивају на подацима;
− решава поједине проблеме на нивоу стваралачког мишљења и у знатној мери
   критички рaсуђуje;
− показује велику самосталност и висок степен активности и ангажовања.
 
Оцену добар (3) добија ученик који:
− у довољној мери показује способност употребе информација у новим ситуацијама;
− у знатној мери лoгички пoвeзуje чињeницe и пojмoвe;
− већим делом самостално изводи закључке који се заснивају на подацима и делимично
   самостално решава поједине проблеме;
− у довољној мери критички рaсуђуje;
− показује делимични степен активности и ангажовања.
 
Оцену довољан (2) добија ученик који:
− знања која је остварио су на нивоу репродукције, уз минималну примену;
− у мањој мери лoгички пoвeзуje чињeницe и пojмoвe и искључиво уз подршку
   наставника изводи закључке који се заснивају на подацима;
− понекад је самосталан у решавању проблема и у недовољној мери критички рaсуђуje;
− показује мањи степен активности и ангажовања.
 
Недовољан (1) добија ученик који:
− знања која је остварио нису ни на нивоу препознавања и не показује способност
   репродукције и примене;
− не изводи закључке који се заснивају на подацима;
− критички не рaсуђуje;
− не показује интересовање за учешће у активностима нити ангажовање.
 Начин и поступак оцењивања 
На почетку школске године, по правилу до краја треће недеље од почетка школске године, наставник процењује претходна постигнућа ученика у оквиру одређене области или теме, која су од значаја за предмет (у даљем тексту: иницијално процењивање) у тој школској години.
Резултат иницијалног процењивања уписује у педагошку документацију, не оцењује се, служи за планирање рада наставника и даље праћење напредовања ученика. Наставник, пружа правовремену индивидуалну повратну информацију о резултату иницијалног процењивања ученику и родитељу.
Ученик се оцењује на основу усмене провере постигнућа, писмене провере постигнућа и практичног рада, а у складу са програмом предмета. У току полугодишта најмање једна оцена треба да буде на основу усмене провере постигнућа ученика.
Ученик се оцењује и на основу активности и његових резултата рада, а нарочито: излагања и представљања (изложба радова, резултати истраживања, модели, цртежи, постери, дизајнерска решења и др.), учешћа у дебати и дискусији, писања есеја, домаћих задатака, учешћа у различитим облицима групног рада, рада на пројектима, збирке одабраних ученикових продуката рада – портфолија, у складу са програмом наставе и учења, односно школским програмом.
Постигнуће ученика из практичног рада, огледа, лабораторијске и друге вежбе, уметничког наступа и спортске активности оцењује се на основу примене учениковог знања, самосталности, показаних вештина у коришћењу материјала, алата, инструмената и других помагала у извођењу задатка, као и примене мера заштите и безбедности према себи, другима и околини, у складу са програмом наставе и учења, односно школским програмом.
Оцењивање влаљдања ученика
(Правилник о оцењивању ученика у освновном образовању и васпитању „Службени гласник РС”, бр. 10/24 од 9. фебруара 2024. године)

Владање се оцењује најмање два пута у току полугодишта. Владање ученика трећег разреда оцењује се бројчано у току и на крају полугодишта.
Закључна оцена из владања на крају првог и другог полугодишта јесте: примерно (5), врло добро (4), добро (3), задовољавајуће (2) и незадовољавајуће (1) и свака од наведених оцена утиче на општи успех ученика.
Владање ученика на дужем кућном и болничком лечењу, ученика који стиче основно образовање и васпитање код куће и ученика за којег је организована настава на даљину, оцењује се. Владање одраслих не оцењује се.
Приликом оцењивања владања сагледава се понашање ученика у целини. На оцену из владања не утичу оцене из предмета. Закључну оцену из владања доноси одељенско веће на образложени предлог одељенског старешине.
Школа континуирано прати, анализира, благовремено предузима мере у циљу развијања одговорног понашања ученика и свих учесника у образовно-васпитном процесу.
Појединачна бројчана оцена из владања  у току полугодишта и закључна броројчана оцена утврђује се на основу критеријума из Правилника о оцењивању ученика у освновном образовању и васпитању („Службени гласник РС”, бр. 10/24).
Школа је у обавези да евидентиране изостанке утврди као оправдане или неоправдане одмах, а најкасније у року од осам радних дана од повратка ученика на наставу.
Ученик је обавезан да редовно похађа наставу. На оцену из владања у току школске године утиче редовност похађања наставе од стране ученика, као и изречене васпитне и васпитно-дисциплинске мере. Ученик који неоправдано изостаје са наставе у току школске године, а на основу редовног праћења и обавештавања родитеља, оцењује се појединачном оценом из владања:
1. врло добро (4) када неоправдано изостане са 8 часова;
2. добро (3) када неоправдано изостане са највише 15 часова;
3. задовољавајуће (2) када неоправдано изостане са највише 25 часова;
4. незадовољавајуће (1) када неоправдано изостане са 26 и више часова.
Оцењивање ученика који остварују додатну подршку у образовању
Ученик коме је услед социјалне ускраћености, сметњи у развоју, инвалидитета, тешкоћа у учењу, ризика од раног напуштања школовања и других разлога потребна додатна подршка у образовању и васпитању оцењује се на основу ангажовања и степена остварености циљева и исхода дефинисаних планом индивидуализације и ИОП-ом.
Уколико ученик стиче образовање и васпитање по ИОП-у 1, оцењује се на основу ангажовања и степена остварености исхода, уз прилагођавање начина и поступка оцењивања.
Уколико ученик стиче образовање и васпитање по ИОП-у 2, оцењује се на основу ангажовања и степена остварености прилагођених циљева и исхода, који су дефинисани у персонализованом плану наставе и учења, уз прилагођавање начина и поступка оцењивања.
Ученику који стиче образовање и васпитање по индивидуалном образовном плану, а не остварује планиране циљеве и исходе, ревидира се индивидуални образовни план.
Ученик са изузетним способностима који стиче образовање и васпитање на прилагођен и обогаћен начин, применом ИОП-а 3, оцењује се на основу праћења остваривања прописаних исхода и стандарда постигнућа и ангажовања.

СРПСКИ ЈЕЗИК 
Наставни предмет обухвата следеће теме:
 -        Језик
-        Књижевност
-        Језичка култура
 Праћење и вредновање наставе и учења
У 3. разреду из предмета Српски језик оцењује се:
 1) писмено изражавање
 2) усмено изражавање
3) Ангажовањем и односом према раду на настави (активност на часу, израда домаћих задатака, рад у пару, тимски рад, сарадња у групи, припремљеност за час, уредност...)
  1.     ПИСМЕНО ИЗРАЖАВАЊЕ
Писмене провере знања евидентирају се бројчано и улазе у евиденцију (дневник и педагошку свеску).
Петнаестоминутне вежбе могу се дати ученицима без најаве. Oцена не улази у дневник. Може се евидентирати у педагошку свеску.
Контролне вежбе се реализују по утврђеном плану који је истакнут и на интернет страници школе.
Уколико више од 50% ученика добије незадовољавајућу оцену на писменој провери, провера се понавља.
Критеријум бројчаног оцењивања у процентима:
 0–39% оцена 1
40–59% оцена 2
60–75% оцена 3
76–89% оцена 4
90–100% оцена 5
  2. УСМЕНО ИЗРАЖАВАЊЕ
 Оцена на усменом одговарању се формира на основу учениковог одговора.  
Оцена одличан (5) – ученик савладава градиво из граматике, влада претходно пређеним градивом и примењује научено. Такође, познаје и примењује граматичка и правописна правила, активно учествује на часу током часова анализе текста, самостално изводи закључке. Ученик течно чита и негује читалачке навике.  Показује иницијативу током наставе, редовно израђује домаће задатке и показује иницијативу и креативност у решавању задатака. Може успешно да ради у различитим групама и врстама задатака.
 Оцена врло добар (4) - ученик је способан да анализира, класификује, повезује, изводи закључке, примени усвојено градиво. Сналази се у различитим облицима рада. 
Оцена добар (3) – ученик разуме појмове и чињенице, успоставља везе, може самостално да објасни и наведе књижевнотеоријске и граматичке појмове и термине. Задатке обавља делимично уз помоћ наставника.
Оцена довољан (2) – ученик влада основним појмовима може уз помоћ наставника да објасни њихове везе и значај, уз наставникову подршку је активан на часовима.
Оцена недовољан (1) – ученик нема основно познавање појмова, нити показује жељу да напредује. Домаће задатке не израђује на време и није активан на часу.
 3.     АНГАЖОВАЊЕ И ОДНОС ПРЕМА РАДУ (активност на часу, израда домаћих задатака, рад у пару, тимски рад, сарадња у групи, припремљеност за час, уредност...)
Саставни део бројчане оцене је и ангажовање ученика као и оспособљеност ученика да презентују изучаване садржаје.

МАТЕМАТИКА
 Наставни предмет обухвата следеће области:
 -        Блок бројева до 1000
-        Геометријски објекти и њихови међусобни односи
-        Мерење и мере
 Праћење и вредновање наставе и учења:
У процесу развијања математичких знања у свим фазама наставе је праћење и оцењивање степена остварености исхода, које треба да обезбеди што поузданије сагледавање развоја и напредовања ученика. Тај процес се почиње иницијалном проценом нивоа на коме се ученик налази. Информације из различитих извора (свакодневна посматрања, активност ученика на часу, учествовање у разговору и дискусији, самосталан рад, рад у групи, тестови) помажу наставнику да сагледа постигнућа (развој и напредовање) ученика и степен остварености исхода, које се бележе у педагошкој свесци. Свака активност је прилика да за процену напредовања и давање повратне информације, а важно је ученике охрабривати и оспособљавати да процењују сопствени напредак у учењу.
1. ПИСМЕНО ИЗРАЖАВАЊЕ
Писмене провере знања се најављују ученицима и одржавају према унапред утврђеном распореду Писмене провере знања евидентирају се бројчано и улазе у евиденцију (дневник и педагошку свеску) Петнаестоминутне вежбе могу се дати ученицима без најаве, али оцена не улази у дневник. Може се евидентирати у педагошку свеску.  Ученик и родитељ имају право увида у писани рад као и на образложење оцене.

Критеријум бројчаног оцењивања у процентима:
 0–39% оцена 1
40–59% оцена 2
60–75% оцена 3
76–89% оцена 4
90–100% оцена 5
2. УСМЕНО ИЗРАЖАВАЊЕ
Оцена на усменом одговарању се формира на основу учениковог одговора.
Оцена одличан (5) – ученик савладава градиво из математике, влада претходно пређеним градивом и примењује научено. Такође, познаје и примењује правила у математици, активно учествује на часу током обраде новог градива, самостално изводи закључке. Ученик уме да примени својства природних бројева у решавању проблемских задатака, зна својства операција сабирања и одузимања и уме да их примени, уме да примени различите јединице мере. Показује иницијативу током наставе, понаша се другарски, помаже другим ученицима и пријатељски се односи према другарима, редовно израђује домаће задатке и показује иницијативу и креативност у решавању задатака. Може успешно да ради у различитим групама и врстама задатака.
Оцена врло добар (4) - ученик је способан да функционално усвоји појмове, анализира, класификује, повезује, примени те изведе закључак. Сналази се у различитим облицима рада. 
Оцена добар (3) – ученик разуме појмове и чињенице, успоставља везе, може самостално да објасни и наведе математичке појмове и термине. Задатке обавља делимично уз помоћ наставника.
Оцена довољан (2) – ученик влада основним појмовима може уз помоћ наставника да објасни њихове везе и значај, уз наставникову подршку је активан на часовима.
Оцена недовољан (1) – ученик нема основно познавање појмова, нити показује жељу да напредује. Домаће задатке не израђује на време и није активан на часу.
3. АНГАЖОВАЊЕ И ОДНОС ПРЕМА РАДУ (активност на часу, израда домаћих задатака, рад у пару, тимски рад, сарадња у групи, припремљеност за час, уредност...)

ПРИРОДА И ДРУШТВО
 Наставни предмет обухвата следеће области:
· Мој крај
· Природа, човек, друштво
· Оријентација у простору и времену
· Кретање
· Материјали
 Праћење и вредновање наставе и учења
У 3. разреду из предмета Природа и друштво оцењује се:
·   Усвојеност наставних садржаја
·   Примена знања
·   Вештине и навике
·   Активност ученика

Наставник бележи и прати непредак ученика у педагпшкој свесци.
У току школске године ученик може добити оцену на основу:
1. Писмених провера знања- контролне вежбе (по унапред предвиђеном распореду)
2. Усменог испитивања
3. Однос према раду (активност ученика на часу, израда домаћих задатака)
Критеријум бројчаног оцењивања у процентима:
 0–39% оцена 1
40–59% оцена 2
60–75% оцена 3
76–89% оцена 4
90–100% оцена 5

Током усменог одговарања оцена се формира на основу учениковог одговора.
Оцена одличан (5) – ученик савладава градиво из природе и друштва, влада претходно пређеним градивом и примењује научено. Активно учествује на часу током обраде новог градива, износи своје мишљење, самостално изводи закључке. Ученик уме  да  примени  научено градиво кроз разне активности, способан је да се сналази у простору и времену. Показује иницијативу током наставе, понаша се другарски, помаже другим ученицима и пријатељски се односи према другарима, редовно израђује домаће задатке и показује иницијативу и креативност у решавању задатака. Може успешно да ради у различитим групама и врстама задатака.
Оцена врло добар (4) - ученик је способан да функционално усвоји  појмове, анализира, класификује, повезује, примени  те изведе закључак. Сналази се у различитим облицима рада. 
Оцена добар (3) – ученик  разуме појмове и чињенице, успоставља везе, може самостално да објасни и наведе појмове и термине из предмета Природа и друштво. Задатке обавља делимично уз помоћ наставника.
Оцена довољан (2) – ученик влада основним појмовима може уз помоћ наставника да објасни њихове везе и значај, уз наставникову подршку је активан на часовима.
Оцена недовољан (1) – ученик нема основно познавање појмова, нити показује жељу да напредује. Домаће задатке не израђује на време и није активан на часу.

МУЗИЧКА КУЛТУРА

 Наставни предмет обухвата следеће области:
 1.  	Слушање музике
 2.  	Извођење музике
 3.  	Музичко стваралаштво
Оцењивање ученика на часовима музичке културе спроводи се усменим путем и практично кроз свирање и певање. Наставник бележи и прати непредак ученика у педагпшкој свесци.
   У току школске године ученик може добити оцену на основу:
- Степена ангажовања, 
-Уложеног труда 
-Личног напредовање сваког ученика у складу са његовим музичким могућностима. 
Оцењивање није искључиво везано за оцену музичких способности већ и у функцији награде за интересовање, активност и љубав према музици. Сваки ученик се приликом оцењивања извођења музике оцењује спрам својих могућности али и спрам личног залагања, труда, рада и активности на часу.  Вреднује се доношење прибора за рад.
 
ЛИКОВНА КУЛТУРА
Наставни предмет обухвата следеће области:
· Материјали
· Композиција
· Споразумевање
· Простор
 Праћење и вредновање наставе и учења
Специфичност наставног процеса и учењу Ликовној култури огледа се у повезаности садржаја из све четири области, као и у испреплетаности компоненти учења.
 	Оцењивање се врши бројчано, на основу остваривања оперативних задатака и образовних захтева. Бројчане оцене су: одличан (5), врло добар (4), добар (3), довољан (2) и недовољан (1). 
Праћење напредовања ученика обавља се сукцесивно, током целе школске године. Оцена подразумева оцену за практичан рад и оцену за однос према раду. Практичан рад представља ликовни рад у различитим техникама визуелних уметности. Оцена за однос према раду подразумева редовно доношење прибора за рад (блок, прибор за сликање, цртање или други материјал у складу са најављеном темом).
Оцењивање из обавезног предмета ликовна култура, обавља се полазећи од ученикових способности, степена спретности и умешности. Уколико ученик нема развијене посебне способности, приликом оцењивања узима се у обзир индивидуално напредовање у односу на сопствена претходна постигнућа и могућности, а нарочито се узима у обзир ангажовање ученика у наставном процесу. Наставник бележи и прати непредак ученика у педагпшкој свесци.

ФИЗИЧКО И ЗДРАВСТВЕНО ВАСПИТАЊЕ
 Наставни предмет обухвата следеће области:
1. ФИЗИЧКЕ СПОСОБНОСТИ
2. МОТОРИЧКЕ ВЕШТИНЕ
· Атлетика
· Спортска гимнастика
· Основе тимских, спортских и елементарних игара
· Плес и ритмика
· Полигони
3. ФИЗИЧКА И ЗДРАВСТВЕНА КУЛТУРА:
· Култура вежбања и играња
· Здравствена култура
Оценом се изражава:
1. оствареност циљева и прописаних, односно прилагођених стандарда постигнућа, достизање исхода и степена развијености компетенција у току савладавања програма предмета;
2. ангажовање ученика у настави;
3. напредовање у односу на претходни период;
4. препорука за даље напредовање ученика.
5. физичка и здравствена култура (Користи правила понашања на простору за вежбање како у школи тако и ван ње. Примењује правила игре у складу са етичким правилима. Примењује хигијенске мере пре и после часа).
 
 Критеријуми бројчаног оцењивања
Бројчане оцене су: одличан (5), врло добар (4), добар (3), довољан (2) и недовољан (1). Ученику се не може умањити оцена из предмета због односа ученика према ваннаставним активностима или непримереног понашања у школи.
Оцењивање се врши бројчано, на основу остваривања оперативних задатака и минималних образовних захтева. Праћење напредовања ученика обавља се сукцесивно, током целе школске године, на основу јединствене методологије која предвиђа следеће тематске целине: стање моторичких способности, усвојене здравствено-хигијенске навике, достигнути ниво савладаности моторних знања, умења и навика у складу са индувидуалним могућностима ученика, однос према раду.
Оцењивање се обавља уз уважавање ученикових способности, степена спретности и умешности. Ученик са изузетним способностима, који стиче образовање и васпитање на прилагођен и обогаћен начин применом индивидуалног образовног плана, оцењује се на основу остварености циљева и прописаних стандарда постигнућа, као и на основу ангажовања. Праћење и вредновање ученичког напретка бележи се и у педагошку свеску.
Ученик који има тешкоће у учењу услед социјалне ускраћености, сметњи у развоју, инвалидитета и других разлога и коме је потребна додатна подршка у образовању и васпитању, оцењује се на основу остварености циљева и стандарда постигнућа према плану индивидуализације или у току савладавања индивидуалног образовног плана.
Ученику који стиче образовање и васпитање по индивидуалном образовном плану, а не испуњава захтеве по прилагођеним циљевима и исходима образовно-васпитног рада, ревидира се индивидуални образовни план.
Ученик који је из здравствених разлога оправдано спречен да учествује у раду оцењује се на основу есеј радова из области Здравственог васпитања и на основу усменог одговарања (познавање правила елементарних игара и различитих спортова).

ДИГИТАЛНИ СВЕТ
 Наставни предмет обухвата следеће области:
1. Дигитално друштво
2. Безбедно коришћење дигиталних уређаја
3. Алгоритамски начин размишљања
Програм наставе и учења за трећи разред оријентисан је на процес учења и остваривање исхода.
Исходи су искази о томе шта ученици умеју да ураде на основу знања која су стекли учећи предмет Дигитални свет. Представљају опис интегрисаних знања, вештина, ставова и вредности ученика, који су груписани у три наставне теме: Дигитално друштво, Безбедно коришћење дигиталних уређаја и Алгоритамски начин размишљања.
 
У току школске године, ученик се оцењује бројчано из предмета дигитални свет. Бројчана оцена из обавезног предмета дигитални свет је: 
•        одличан (5), 
•        врло добар (4), 
•        добар (3), 
•        довољан (2),
•        недовољан (1). 
Оцена недовољан (1) је непрелазна.
Елементи оцењивања из предмета ДИГИТАЛНИ СВЕТ:
· Примена знања
· Вештине и навике
· Активност ученика
Остваривања прописаних исхода и стандарда постигнућа и ангажовања. Праћење и вредновање ученичког напретка бележи се и у педагошку свеску.
1. Тема ДИГИТАЛНО ДРУШТВО
 За оцену одличан (5) - ученик поседује знања која зна да примењује у пракси, зна логички да закључује и повезује градиво са животом око нас, зна да наведе примере дигитализације у свакодневном животу , зна самостално да  уноси краћи текста помоћу физичке и виртуелне тастатуре (функције Shift, Enter, Space bar, Caps Lock, Delete, Backspace тастера) у програму за обраду текста,селуктује одређени текст, зна да додаје текст  и измени текст, зна да сачува документ, именује га и поново отвори, зна да дода слику уз текст.Користи претраживање интернета- осмисли кључне речи на основу којих ће на интернету тражити потребне дигиталне садржаје. Придржава се основних правила за коришћење дигиталних уређаја како не би угрозио здравље  Користи технологије ван школе-примери дигитализације у свакодневном животу у чијој је основи вештачка интелигенција.
За оцену врло добар (4) – ученик поседује знања која зна да примењује у пракси, зна да наведе примере дигитализације у свакодневном животу, уз малу помоћ наставника може да уноси краћи текст у програму за обраду текстаи да га селектује, сачува и именује. Користи претраживање интернета уз мању помоћ наствника. Придржава се основних правила за коришћење дигиталних уређаја како не би угрозио здравље . Користи технологије ван школе-примери дигитализације у свакодневном животу у чијој је основи вештачка интелигенција.
За оцену добар (3) – уз наставникову помоћ може да унесе текст (речи и реченице) помоћу тастатуре у програму за обраду текста, зна да наведе примере дигитализације у свакодневном животу. Уз мању помоћ наставника наводи предности коришћења дигиталних уређаја .Придржава се основних правила за коришћење дигиталних уређаја како не би угрозио здравље. 
 За оцену довољан (2) – има минимална знања из градива које се обрађује, делимично зна да наведе примере дигитализације у свакодневном животу. Уз већу помоћ наставника наводи предности коришћења дигиталних уређаја. Придржава се основних правила за коришћење дигиталних уређаја како не би угрозио здравље.
Оцена недовољан (1) – Нема основног знања градива, не уме да покрене дигиталне уређаје без помоћи, не зна да их именује и користи ван школе-примери дигитализације у свакодневном животу у чијој је основи вештачка интелигенција.
 
2. Тема БЕЗБЕДНО КОРИШЋЕЊЕ ДИГИТАЛНИХ УРЕЂАЈА
За оцену одличан (5) - самостално објасни шта је дигитални углед и како се он изграђује; одабира дигиталне садржаје на основу PEGI ознаке у складу са својим узрастом (самостално или уз мању сарадњу родитеља, наставника); самостално препозна дигитално насиље и реагује на одговарајући начин; самостално или уз мању помоћ наставника направи лични план коришћења дигиталних уређаја; означи начин комуникације путем интернета који највише одговара контексту у коме се комуникација дешава;
За оцену врло добар (4) – уз мања одступања објасни шта је дигитални углед и како се он изграђује; одабира дигиталне садржаје на основу PEGI ознаке у складу са својим узрастом (самостално или уз мању помоћ родитеља, наставника); препозна дигитално насиље и реагује на одговарајући начин; направи лични план коришћења дигиталних уређаја уз мању помоћ наставника; уз мања одступања означи начин комуникације путем интернета који највише одговара контексту у коме се комуникација дешава;
За оцену добар (3) – уз подстицај објасни шта је дигитални углед и како се он изграђује; одабира дигиталне садржаје на основу PEGI ознаке у складу са својим узрастом уз подстицај и помоћ родитеља, наставника); препозна дигитално насиље и реагује на одговарајући начин; направи лични план коришћења дигиталних уређаја уз мању помоћ и подстицај наставника; уз подстицај означи начин комуникације путем интернета који највише одговара контексту у коме се комуникација дешава;
За оцену довољан (2) – уз помоћ објасни шта је дигитални углед и како се он изграђује; одабира дигиталне садржаје на основу PEGI ознаке у складу са својим узрастом уз подстицај и помоћ родитеља, наставника); препозна дигитално насиље и реагује на одговарајући начин; направи лични план коришћења дигиталних уређаја уз мању помоћ наставника; уз помоћ означи начин комуникације путем интернета који највише одговара контексту у коме се комуникација дешава;
Оцена недовољан (1) – Није савладао предвиђене исходе. Не позанје основне појмове и не показује жељу да напредује.
 
3. Тема АЛГОРИТАМСКИ НАЧИН РАЗМИШЉАЊА
За оцену одличан (5) – самостално решава алгоритамски једноставан проблем у визуелном програмском језику чије решавање може да захтева понављање (програмски циклус); самостално утврди шта је резултат извршавања датог једноставног алгоритма/програма који садржи понављање; самостално уочи и исправи грешку у једноставном алгоритму/програму који садржи понављање; самостално наведе неке од оператора поређења (мање, веће и једнако) и у конкретном примеру предвиди резултат њиховог извршавања (тачно, нетачно); самостално наведе аритметичке операторе (+, -, * и /) и у конкретном примеру предвиди резултат њиховог извршавања; самостално објасни потребу употребе гранања и понављања у програмима својим речима.
За оцену врло добар (4) – поседује знања о решавању алгоритамски једноставан проблем у визуелном програмском језику чије решавање може да захтева понављање (програмски циклус) уз мању помоћ наставника; уз мању помоћ наставника утврди шта је резултат извршавања датог једноставног алгоритма/програма који садржи понављање; уочи и уз мању помоћ исправи грешку у једноставном алгоритму/програму који садржи понављање; уз подстицај наставника наведе неке од оператора поређења (мање, веће и једнако) и у конкретном примеру предвиди резултат њиховог извршавања (тачно, нетачно); уме да препозна аритметичке операторе (+, -, * и /) и у конкретном примеру предвиди резултат њиховог извршавања; уз подстицај наставника објасни потребу употребе гранања и понављања у програмима својим речима.
За оцену добар (3) – уз наставникову помоћ повезује знања о решавању алгоритамски једноставан проблем у визуелном програмском језику чије решавање може да захтева понављање (програмски циклус); уз помоћ наставника препозна шта је резултат извршавања датог једноставног алгоритма/програма који садржи понављање; уз помоћ уочи и исправи грешку у једноставном алгоритму/програму који садржи понављање; уз помоћ наставника повезује знања о неким од оператора поређења (мање, веће и једнако) и у конкретном примеру предвиди резултат њиховог извршавања (тачно, нетачно); препознаје аритметичке операторе (+, -, * и /) и у конкретном примеру предвиди резултат њиховог извршавања; уз помоћ наставника поезује потребу употребе гранања и понављања у програмима својим речима.
За оцену довољан (2) – ученик влада основним појмовима може уз помоћ наставника да објасни њихове везе и значај, уз наставникову подршку је активан на часовима.
Оцена недовољан (1) – ученик нема основно познавање појмова, нити показује жељу да напредује.
